(H)

Foto: Arhiv CROPIX

Hrvatska radiotelevizija (HRT) u prvom kvartalu ove godine ostvarila je neto operativnu dobit od 63 milijuna kuna, što predstavlja porast od 12 milijuna kuna u odnosu na isto razdoblje prošle godine, ističe se u priopćenju ravnatelja poslovanja HRT-a Borisa Sruka.Prema podacima iz izvješća o poslovanju, ukupan prihod HRT-a iznosio je 337,5 milijuna kuna i odgovara ukupnom prihodu u prvom kvartalu 2014., a rashodi su smanjeni za 4,3 posto i sada iznose 274,4 milijuna kuna.Broj radnika je, kako ističu na HRT-u, od početka provedbe programa restrukturiranja smanjen sa 3360 na 2980, a ukupna masa plaća manja je za 13,7 posto u odnosu na prvo tromjesečje lani.Istovremeno, u odnosu na promatrano razdoblje prošle godine, opseg emitiranog radijskog i televizijskog programa i ostalog programskog sadržaja veći je za 0,7 posto, a proizvedeno je i 2,9 posto više programa.Po podacima HRT-a, gledanost televizijskih kanala veća je za 0,9 posto, slušanost na svim radio postajama HR Mreže na istoj je razini kao u prvom kvartalu 2014., a broj korisnika web portala povećao za deset posto.Kako navode na HRT-u, ti su rezultati ostvareni povećanjem efikasnosti upravljanja i smanjenjem ukupnih troškova poslovanja tijekom provedbe programa restrukturiranja i promjene unutarnjeg ustroja HRT-a.